Den 25-årige nordmand, Sebastian Barthold, er Aalborg Håndbolds nye venstre fløj.

Aalborg Håndbold har hentet en ny spiller til truppen. Det bliver den 25-årige nordmand fra Oslo-klubben Haslum HK, Sebastian Barthold, der nu trækker i den rød/hvide trøje for de danske mestre i Aalborg. Den unge nordmand har stort kendskab til spillet på banen. For med 99 mål i 20 kampe sidste sæson, kommer Sebastian Barthold kender han sin vej omkring bolden. - Sebastian Barthold har spillet på topniveau i Norge i mange sæsoner og vil være en stærk makker med Buster Juul på venstre fløj. Vi skal spille mange hårde kampe i den kommende sæson, så der bliver brug for alle ressourcer , siger cheftræner Aron Kristjansson. Selv er nordmanden klar til at træde til og spille på dansk topniveau. - Jeg har hørt meget godt om Aalborg Håndbold, og jeg glæder mig til at blive en del af truppen. Jeg ser frem til en utroligt spændende sæson og glæder mig til at spille i den danske liga med mange kampe på absolut topniveau, siger Sebastian Barthold.